Ак кан

Ак кан (лейкоз, лейкемия) - кан пайда кылуу системасынын шишик оорусу. Лейкемияда кан пайда болуу бузулуп, кан пайда кылуучу органдарда өсүп жетилбеген клетка элементтери көбөйөт. Натыйжада, боор, көк боор баш болгон бир топ органдар шишип, кан азайып, иммунитет начарлап, ак кан оорусу пайда болот. Илимде ушул күнгө чейин бул оорунун пайда болушу толук изилдене элек. Лейкемиянын эң негизги себептеринин бири болуп радиациялык нурдануу эсептелет.

Физикалык жактан чарчоо пайда болот жана тамакка табит жоголот

Кан тазалоочу түйүндөр шишийт

Өпкө дем алуу оорлоп энтигет

Булчуңдар бошоп күч калбай калат

Боор жана көк боор шишип чоңоё баштайт

Муундар сыздатып ооруйт

Тери түнкүсүн кара терге түшөт, кызыл тактар пайда боло баштайт, тилинип кеткен жерден кан агуу күчөйт

Ак кандуулуктун жалпы белгилери

– Салмак азайып арыктайт

– Дене табы жогору болот

– Өңү бозоруп кан азаят

– Мурдунан тез-тез кан агуу пайда болот

– Буттары ооруп баспай да калат

Ак кандуулук оорусуна чалдыккандар төмөндөгү эрежелерди сактоосу зарыл

– Ар кандай инфекциялык ооруларды жуктуруп алуудан сактануу керек жана суукка урунбай жылуу жүрүү абзел

– Химиялык дарылануу мезгилинде же дары-дармектерди кабыл алып жаткан кезде туздуу тамак-аштан баш тартуу туура

– Ачуу тийген күндүн нурунан сактануу керек

– Дарыгерлер көрсөткөн, өзгөчө канды көбөйтүүчү азыктарды колдонуу сунушталат.

 Оорунун алдын алуу

Курамында цикламат, сахарин, ацесульфам жана таттуу кошулмалар кошулган суусундуктардан алыс болуу жакшы. Себеби алар рак илдетин күчөтүүчү касиетке ээ. Андыктан иммунитетти күчтөп ар дайым жакшы тамактанып, күн нуру ачуу тийген жерлерде көп убакыт жүрүүдөн качуу керек. Ал эми кош бойлуу айымдар гемоглобинин түшүрбөй тез-тез текшертип туруусу зарыл.

Интернеттеги шилтемелер

http://www.lady.kg/node/373